增四度

三全音，又叫增四度或者減五度，係一個相隔三個全音嘅音程，即係兩個音符喺音高上相隔三個大二度。例如 F 音同 B 音就係一個增四度。

增四度係指純四度升半音，減五度係指純五度降半音；喺十二平均律之下，增四度、減五度同三全音都係一樣嘅音程。

增四度喺古典樂上係一個出名嘅不協和和弦：增四度嘅和弦好多時都係會令好多人都聽到就覺得唔舒服，成日俾人喺恐怖嘅音樂嗰度用，所以有咗個花名叫「音樂當中嘅魔鬼」。但係爾種不協和嘅特性亦都可以用來突顯下一個和弦嘅協和，而今有用喺和弦進行，亦都間中有喺流行曲嘅旋律入面用。

攷 

音樂理論